CELEX: 62009TN0326
Language: lt
Date: 2009-08-10 00:00:00
Title: Byla T-326/09: 2009 m. rugpjūčio 10 d. pareikštas ieškinys byloje E prieš Parlamentą

24.10.2009   
            
            
               LT
            
            
               Europos Sąjungos oficialusis leidinys
            
            
               C 256/32
            
         2009 m. rugpjūčio 10 d. pareikštas ieškinys byloje E prieš Parlamentą
   (Byla T-326/09)
   2009/C 256/56
   Proceso kalba: prancūzų
   
      Šalys
   
   
      Ieškovas: E (Londonas, Jungtinė Karalystė), atstovaujamas advokatų S. Orlandi, A. Coolen, J.-N. Louis ir E. Marchal
   
      Atsakovas: Europos Parlamentas
   
      Ieškovo reikalavimai
   
   
               —
            
            
               Panaikinti 2009 m. kovo 9 d. ir balandžio 3 d. Europos Parlamento biuro sprendimus, iš dalies keičiančius savanorišką papildomų Europos Parlamento narių pensijų sistemą.
            
         
               —
            
            
               Priteisti iš Parlamento bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovai prašo panaikinti 2009 m. kovo 9 d. ir balandžio 3 d. Europos Parlamento biuro sprendimus, iš dalies keičiančius taisykles, reglamentuojančias (savanorišką) papildomų pensijų sistemą, kurios pateiktos Europos Parlamento narių išlaidų kompensavimo ir išmokų mokėjimo taisyklių VIII priede. Pakeitimai iš esmės susiję su galimybės išeiti į ankstyvą pensiją nuo 50 metų ir galimybės gauti pensiją kaip vienkartinę pensijos išmoką, panaikinimu bei pensinio amžiaus padidinimu nuo 60 iki 63 metų.
   Ieškovo pateikti ieškinio pagrindai ir pagrindiniai argumentai iš esmės yra identiški ar panašūs nurodytiesiems byloje T-219/09, Balfe ir kt. prieš Parlamentą
       (1).
   
      (1)  OL C 205, 2009, p. 39.